Location: Hassanpur, PALWAL, HARYANA (7/2025)
Sector: NA | Category: NA | Crop: NA
Query type: NA
Question: Information regarding the outbreak of dwarfism disease in paddy?
Answer: रोग की पहचान: हाल ही में अंबाला, यमुनानगर, कुरुक्षेत्र, करनाल एवं कैथल जिलों के किसानों  द्वारा धान की फसल में कहीं-कहीं असामान्य रूप से पौधों के बौनेपन की सूचना प्राप्त हुई है। धान अनुसंधान केन्द्र, कौल (कैथल) के वैज्ञानिकों द्वारा सघन क्षेत्रीय निरिक्षण के दौरान निम्नलिखित प्रमुख लक्षण देखे गए
• खेतों में कुछ स्थानों पर पैच या टुकड़ों  में पौधें का अत्यधिक बौना  (stunting) रहना।
• पत्तियों का  रंग गहरा हरा होना,, परंतु कल्लों की वृद्धि  कम या पूर्णतया रुकना।
• संक्रमित पौधों की जड़ प्रणाली का अविकसित या अपर्याप्त विकास, जिसके परिणामस्वरूप पोषक तत्व और जल अवशोषण में कमी आती है।
• कुछ प्रभावित खेतों में सफ़ेद पीठ वाला तेला (सोगेटेला फर्सीफेरा) का संक्रमण जो इस रोग का संभावित वाहक है।

प्रबंधन के लिए वैज्ञानिक सुझाव:
कृषि पद्धतियाँ:
1. संक्रमित पौधों को तुरंत उखाड़कर नष्ट करें: संक्रमित पौधों की पहचान करें और उन्हें उखाड़ दें और उन्हें गहरे गड्ढे में दबा दें या जला दें ताकि रोग का प्रसार न हो।
2. खेत की सफाई बनाए रखें: नालियों और मेड़ों की नियमित सफाई करें। खरपतवार और अवांछित पौधों को हटा दें क्योंकि ये पौधे कीटों का निवास स्थान होते हैं।
3. जल प्रबंधन: खेत में अत्यधिक जलभराव न होने दें, उचित जल निकासी बनाए रखें ताकि पौधे स्वस्थ रहें और वायरस का प्रभाव कम हो।
वेक्टर प्रबंधन:
1. नियमित कीट निगरानी: खेत का नियमित निरीक्षण करें। प्रारंभिक अवस्था में ही वेक्टर कीटों की पहचान करके और उन्हें प्रभावी ढंग से नियंत्रित करके रोग को नियंत्रित करना आसान है।
2. नर्सरी में श्वेतपीठ तेला  का नियंत्रण आवश्यक है:-
• डायन्टीफ्यूरान 20% एसजी (ओशीन या टंकन) 80 ग्राम/एकड़ या पाइरेथ्रिन 50% डब्ल्यूजी (चेज़) 120 ग्राम/एकड़ को 200 लीटर पानी में मिलाकर छिड़काव करें। यदि आवश्यक हो, तो कीटनाशक का एक या दो बार और छिड़काव करें, खासकर यदि हॉपर की संख्या अधिक हो।
• किसानों को धान के खेतों में प्रकाश जाल का उपयोग करना चाहिए ताकि हॉपर की गतिविधि का पता लगाया जा सके और समय रहते हॉपर पर प्रभावी नियंत्रण किया जा सके।

इसके अतिरिक्त कोई भी संशय होने पर अपने कृषि विज्ञान केंद्र के अधिकारी से संपर्क करें |